**Pokyny 5.A/5.B – Anglický jazyk**

Milí piataci,

tak ako sme sa dohodli zadanie z min. týždňa platí aj tento týždeň. Do vášho gramatického zošita si urobte prehľadné poznámky na tému: Stupňovanie prídavných mien. Aby ste vedeli aké platia pravidlá pri tvorení 2. a 3. stupňa prídavných mien.

Taktiež som vám poslala tabuľku s nepravidelným stupňovaním, ktoré sa musíte jednoducho naučiť, keďže sa neriadi konkrétnymi pravidlami.

Ako vám to stupňovanie ide, si môžete overiť v pracovnom zošite na str. 46 – 47. Cvičenia na posluch môžete vynechať. V škole si dvojstránku skontrolujeme.

Zároveň vám dávam do pozornosti **Projekt** – ***My family***, v ktorom predstavíte seba, svoju rodinu – členov rodiny. Kde bývate, koľko máte rokov, aké je vaše obľúbené jedlo, predmet v škole (...) Jednoducho, všetko čo sami o sebe dokážete napísať v anglickom jazyku. Nerobte si starosti s kreslením obrázkov. Ide mi o text a vaše schopnosti komunikovať v angličtine písomnou formou. Projekt môžete napísať vy na papier alebo do zošita (ale len v prípade, že máte čitateľné písmo) odfotiť a poslať emailom. Pokročilejší ho môžu napísať vo worde a taktiež poslať emailom na adresu: palastova.otilia@gmail.com

**Termín: do 22.5.2020**

S pozdravom Mgr. O. Palaštová